Diari Oficial de la Generalitat Valenciana


Sumari del DOGV 3454, del 15-03-1999 (1999/1468)

RESOLUCIÓ de 11 de gener de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, a la denominada Fundació Caixa Rural Vila-real.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1468


Data del document
:   11-01-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Vila-real
    * fundació
    * caixa d'estalvis
    * registre de documents

RESOLUCIÓ de 11 de gener de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, a la denominada Fundació Caixa Rural Vila-real. [1999/X1468]
  
Vista la sol·licitud del dia 6 de novembre de 1998, que va entrar en el registre en la mateixa data, efectuada per el senyor Bonet Mesquita, en representació de la Fundació Caixa Rural Vila-real, en la qual se sol·licitava la inscripció de dita entitat en el Registre de Fundacions de la Comunitat Valenciana, en base als següents:
  
Antecedents de fet
  
Primer
  
Que segons l'escriptura, de data 15 d'octubre de 1998, i amb número de protocol 1806, autoritzada pel notari del col·legi de València, el senyor Ángel Olmos Martínez, en aqueixa data va comparèixer el senyor José Cantavella Vicent, en representació de la Caixa Rural Catòlica Agrària S. Coop. de Crèdit V. de Vila-real, per a constituir en aquest acte l'entitat denominada Fundació Caixa Rural Vila-real.
  
En el citat acte, van comparéixer el senyor Alfredo García Borrás, el senyor Enrique Catalá Soro, el senyor Vicente Batalla Sebastiá; el senyor Pascual Sebastiá Amer, el senyor José-Antonio Serra Llorens, el senyor José Fortea Almela, el senyor Enrique Manzanet Delás, el senyor Joaquín Llorens Escuder, el senyor José Julián Pons, el senyor José Arenós Bort, el senyor Miguel-Fidel Molina Montoliu, el senyor Pedro-Pascual Font Vilar, el senyor Pascual Sanz Ibáñez, el senyor Bautista Carceller Ferrer, el senyor Diego Dualde Pérez, el senyor Domingo Moreno Ortiz, el senyor Vicente Llorens Poy, i el senyor Serafí Sorribes Carceller, als efectes de la seua acceptació del càrrec de patrons de la Fundació.
  
Segon
  
Segons l'article 7 dels seus estatuts, la Fundació durà a terme i promocionarà tot tipus d'activitats d'interés general, en particular aquelles tendents a la promoció cultural, social i assistencial en l'entorn a què la mateixa estenga el seu àmbit d'actuació.
  
Per al compliment d'aquests fins, la Fundació desenvoluparà les activitats descrites des del punt 1, al 8, ambdós inclosos, del citat article 7 estatutari.
  
Segons l'article 8 estatutari, seran potencials beneficiaris de la Fundació tots els que, directa o indirectament, estiguen relacionats amb la ciutat de Vila-real, preferentment els socis i treballadors de la Caixa Rural de Vila-real, a través de la qual es canalitzarà la contraprestació econòmica que es derive de l'acció social de la Fundació.
  
Tercer
  
La dotació de la Fundació, conforme a l'escriptura de constitució de data 15 d'octubre de 1998, és de deu milions de pessetes (20.282.595 PTA), aportats per la Caixa Rural Catòlica Agrària S. Cop. de Crèdit V. de Vila-real.
  
La realitat d'aquesta aportació dinerària s'acredita mitjançant un certificat de l'entitat de ?Caixa Rural Catòlica Agrària S. Cop. de Crèdit V.- de Vila-real, incorporat en l'escriptura de constitució.
  
Quart
  
D'acord amb allò previst en disposició 3) de la Carta Fundacional, i el títol tercer dels estatuts fundacionals, el Patronat és l'òrgan de govern, representació i administració de la Fundació, compost per un mínim de quinze i un màxim de vint patrons. Seran patrons nats:
  
Els membres titulars del Consell rector de Caixa Rural Vila-real, que a tal fi siguen designats a l'efecte entre aquests, amb un mínim de deu d'ells.
  
El director general de Caixa Rural de Vila-real.
  
El president de la Caixa Rural de Vila-real.
  
Seran patrons: Fins a un màxim de dos apoderats de l'equip directiu de la Caixa Rural Vila-real, designats pel seu director general, per un termini de 2 anys, reelegibles, no obstant això, deixaran de ser patrons si perderen la condició de pertànyer al citat equip directiu. Fins a un màxim de cinc components externs, designats pel Consell Rector de la Caixa Rural, entre personalitats amb reconegut prestigi en qualsevol dels camps d'activitat que es comprenen entre els fins de la Fundació, per un termini de 2 anys, reelegibles.
  
El Patronat inicial queda compost pels següents persones:
  
Patrons nats:
  
President: el president de la Caixa Rural:
  
1. José Cantavella-Vicent.
  
Vocals: els consellers de la Caixa Rural:
  
2. José Arenós Bort
  
3. Vicente Batalla Sebastiá
  
4. Enrique Catalá Soro
  
5. José Fortea Almela
  
6. Alfredo García Borrás
  
7. José Julián Pons
  
8. Joaquín Llorens Escuder
  
9. Enrique Manzanet Delás
  
10. Pascual Sebastiá Amer
  
11. José-Antonio Serra Llorens. Director de la Caixa Rural
  
12. Miguel-Fidel Molina Montoliu.
  
Patrons:
  
Vocals elegits pel director de la Caixa Rural, (apoderats de l'equip directiu)
  
13. Pedro-Pascual Font Vilar
  
14. Pascual Sanz Ibáñez.
  
Vocals externs elegits en base al seu reconegut prestigi:
  
15. Bautista Carceller Ferrer
  
16. Diego Dualde Pérez
  
17. Domingo Moreno Ortiz
  
18. Vicente Llorens Poy
  
19. Serafín Sorribes Carceller.
  
Secretari general (no patró): senyor Pedro Bonet Mesquita.
  
Cinqué
  
De conformitat amb l'article 17, estatutari, el senyor José Cantavella Vicent, en la seua qualitat de president de la Caixa Rural Catòlica Agrària; el senyor Miguel-Fidel Molina Montolíu, en la seua qualitat de director general de la Caixa Rural Catòlica Agrària; el senyor Alfredo García Borrás i el senyor Vicente Batalla Sebastiá, per lliure elecció del senyor President entre els membres del Patronat, queden constituïts en el Consell Permanent del Patronat, a què els patrons compareixents en l'acta constitucional, van delegar totes les facultats que l'article 15 dels estatuts confereix al Patronat, excepte les legalment i estatutàriament indelegables.
  
D'aquesta delegació de facultats s'han d'observar les limitacions expressades en l'article 14.1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Per tant, i singular o especialment, de dites facultats expressament s'exclouen les següents:
  
a) La facultat de decidir l'alienació o gravamen dels béns i drets descrits en l'article 19.1 de la Llei citada o per a comprometre's en àrbitres d'equitat o per a celebrar transaccions sobre tals béns o drets.
  
b) La facultat d'acceptar llegats o donacions, amb càrregues que puguen desnaturalitzar el fi fundacional.
  
c) La facultat de rebutjar herències o llegats o de deixar d'acceptar donacions.
  
d) La facultat d'autocontractació, de l'article 26 de la Llei de Fundacions esmentada.
  
e) Per a modificar els estatuts, o fusionar-se amb una altra fundació, quan l'haja prohibit el fundador.
  
f) Per a augmentar el percentatge de les despeses d'administració, per damunt del 10 % dels ingressos o rendes netes de l'exercici.
  
Sisé
  
En el citat acte constitucional, els patrons van acordar conferir poder al secretari general de la Fundació, el senyor Pedro Bonet Mesquita, per què en el seu nom, puga exercir les facultats següents:
  
«Representar a la Fundació en tots els assumptes i actes administratius i judicials, civils mercantils i penals, davant de l'administració de l'Estat, comunitats autònomes i corporacions públiques de tot ordre, com també davant de qualsevol jurisdicció i instància, exercint tota classe d'accions que li corresponguen en defensa dels seus drets, en judici, fora d'ell, donant i atorgant els oportuns poders a procuradors i nomenant advocats perquè representen i defensen la Fundació davant de dits organismes i tribunals.
  
... Cobrar i percebre rendes, fruïts, dividends, interessos, utilitats i qualssevol altres productes o beneficis dels béns que integren el patrimoni de la Fundació o ingressos derivats de les activitats que desenvolupe.
  
... Portar la firma i actuar en nom de la Fundació, obrint i tancant comptes corrents, disposant d'ells, intervenint en lletres de canvi com a lliurador, acceptador, avalista, endossador, endossatari o tenidor d'aquests; fer transferències de fons, rendes, crèdits o valors, usant qualsevol procediment de gir o moviment de diners; aprovar saldos, comptes, liquidar, constituir o retirar dipòsits, compensar comptes, formalitzar canvis, i tot això realitzable tant amb el Banc d'Espanya com amb entitats de crèdit i qualssevol organisme de l'administració de l'Estat, autonòmics o locals.
  
... Efectuar totes les despeses necessàries per a recaptar, administrar o protegir els fons amb què compte en cada moment la Fundació.
  
... Executar i elevar públics, si fa el cas, els acords adoptats pel Patronat o el Consell Permanent.
  
... als fins dits, firmar quants documents públics o privats fóra menester».
  
La resta de l'articulat estatutari regula totes les qüestions previstes, legalment, en matèria de fundacions.
  
Fonaments jurídics
  
Primer
  
La Constitució arreplega en el títol I, capítol II, Secció II, article 34, el dret de Fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés general, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la Fundació, la dotació, com també l'aportació efectivament realitzada, aquelles es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95 de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 15 d'octubre de 1998, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda com tal, tenint en compte el fi que persegueix segons l'article 7é dels seus estatuts.
  
Cinqué
  
En la delegació de facultats i l'apoderament, s'ha procedit conforme a allò que disposa l'article 14 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència, en la redacció donada al mateix per l'article únic del Decret 106/1998, de 21 de juliol, tot això, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò es refereix a l'estructura administrativa, a nivell de servei.
  
Vistos, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa, de pertinent aplicació, resolc:
  
Primer
  
Inscriure com a Fundació la denominada Fundació Caixa Rural Vila-real, en el Registre de Fundacions de la Comunitat Valenciana amb el número 049 (C) i classificar-la de caràcter cultural i de previsió social. El seu domicili radicarà a Vila-real, plaça de la Vila, 3.
  
Segon
  
Inscriure en el Registre de Fundacions de la Comunitat Valenciana, els estatuts amb què ha de regir-se la Fundació, elevats a escriptura pública de data 30 d'octubre de 1998, amb el nombre de protocol 1806, autoritzada pel notari del Col·legi de València, el senyor Ángel Olmos Martínez.
  
Tercer
  
Inscriure en el citat Registre el nomenament del primer Patronat, segons figura en l'Antecedent de Fet Quart de la present Resolució.
  
Quart
  
Inscriure en el Registre de Fundacions de la Comunitat Valenciana, la delegació de les facultats del Patronat de la Fundació, a favor del senyor José Cantavella Vicent, el senyor Miguel-Fidel Molina Montolíu, el senyor Alfredo García Borrás, i del senyor Vicente Batalla Sebastiá, com a membres del Consell Permanent de la Fundació, amb les limitacions arreplegades en l'antecedent de fet cinqué, i inscriure així mateix l'apoderament del secretari de la Fundació, el senyor Pedro Bonet Mesquita.
  
Notifiqueu l'actual Resolució, advertint que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència, en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 de gener de 1998.- El secretari general: Jorge Lamparero Lázaro.